Tilpasset+opplæring.MKM





__**Tilpasset opplæring**__
I følge Opplæringsloven § 1-3 har alle elever krav på utfordringer som tilsvarer deres faglige utgangspunkt og potensiale. Dette gjelder for alle elever, fra de svakeste elevene til de sterkeste. Vi har derfor lagt opp til oppgaver av ulik vanskelighetsgrad og omfang. Noen av oppgavene skal løses skriftlig, noen skal løses muntlig og noen skal løses ved samarbeid. Oppgavene opererer på ulike nivåer, slik at de treffer alle elevene. Oppgavene går blant annet ut på å trekke ut det viktigste fra teksten, tolke ulike modaliteter, reflektere, praktisk arbeid, argumentasjon og elevene skal benytte det de har lært for å produsere ny tekst. Vi har også markert de ulike oppgavene med puslespillbrikker i ulik farge slik at både du og elevene skal få et umiddelbart overblikk over oppgavene. Noen steder har vi i tillegg lagt ved linker med tilleggsinformasjon for de elevene som er ekstra kunnskapstørste.

**Tydelige mål** Målene for hver side er oppført øverst på hver side slik at elevene alltid skal ha oversikt over målet med lesingen (Slemmen, 2010). Vi har også lagt til "ordskyer" for at elevene lettere skal kunne trekke ut de viktigste fagbegrepene.

På hver av sidene finner du en rekke ikoner. Disse ikonene er forklart på elevenes side, og skal være en hjelp for elevene slik at de lettere skal kunne navigere rundt på sidene.

**Lydfiler og ordforklaringer** For at så mange som mulig skal kunne få seg tekstene, har vi lagt ved lydfiler slik at de kan få teksten opplest samtidig som de kan følge med på teksten. Tekstens språk, stil og form er betyr mye for hvordan vi tolker teksten. Derfor har vi brukt ordforklaringene som et grep for å fremme forståelsen (Roe, 2011). Vi har også ført opp disse ordforklaringene øverst på hver side for at elevene slik at de er lett tilgjengelige for elevene.

**Bilder** Fagteksten er supplert med bilder. Dette er for å gi de lesesvake elevene en pause. For eksempel: I starten av læremiddelet prøver vi å aktivisere forkunnskapene til elevene ved å få dem til å reflektere rundt reklame de møter i sin hverdag. Her er teksten supplert med bilder slik at de lesesvake også skal få aktivisert forkunnskapene sine.